喜雙飛:俄泰仙乳 鬥起「峰」浪
巨乳索女所散發出嘅魅力,如非親眼「睇」驗過嘅話,真係好難明白箇中有幾吸睛!今日就搵嚟兩位擁有一對仙乳嘅索女進行比併,佢哋分別係來自俄羅斯嘅Mary Nabokova及泰國嘅Aunchulee Kasiwech,睇吓邊個最能令你心動啦!
長腿大波
俄羅斯女郎嘅魅力,相信唔使多講,但好似Mary Nabokova咁唔單止五官標致,而且仙氣十足,仲有長腿又大波,簡直就係天使降臨人間,難怪佢有「索瑪莉」之稱,真係望多兩眼都會暈晒大浪呀!
出生於俄羅斯莫斯科嘅佢,早喺成為網紅之前,本身係一位模特兒,但原來佢自細嘅夢想卻係成為一位女作家。據Mary稱,在學時期便已醉心各國嘅文學,故此縱然擁有迷人美貌及火辣身材,卻從未諗過參與任何嘅演出活動及工作,亦因為佢抱有作家夢關係,所以就揀選咗莫斯科國立大學嘅文學系。不過命運有時就係咁,喺機緣巧合下,佢便踏入模特兒界。話說一心諗住做作家嘅Mary,大學畢業後為咗搵錢,喺一間公司做文員,卻因工作關係客串做模特兒,由於佢外形出眾,故此獲得模特兒公司嘅賞識,加上收入比文員多幾倍,佢便決定投身模特兒行業,並憑住長腿大波嘅外形火速爆紅,結果唔止成為超人氣模特兒,更憑性感魅力搖身一變成為著名網紅。
Mary Nabokova
出生地:俄羅斯
身高:170cm
三圍:36F-23-36
甜美文青
出生於泰國曼谷嘅Aunchulee Kasiwech,外形甜美又好身材,兼且散發出一股文青書卷味,一睇就知佢係有外表又有內涵,美貌與智慧並重啦!早喺2016年20歲嘅佢便開始從事模特兒工作,事關性格活潑嘅佢討厭返朝九晚五嘅辦公室工作,最喜歡喺鏡頭前展現自己,故當時佢自薦到模特兒事務所,結果憑住迷人嘅外形而成功圓夢。
有趣嘅係,雖然佢自稱性格活潑,但事務所卻覺得佢氣質好有文青味,故此便安排佢走文青路線。事實上,Aunchulee其實幾鍾意睇書,尤其係鍾意睇旅遊相關書籍,希望有朝一日能到佢最愛嘅韓國旅遊。咪以為佢只係想旅行咁簡單,其實係想喺當地嚟個深度遊。為咗可以實現目標,2021年就決定回歸校園學習韓文,希望可以跟當地人溝通。不過Aunchulee稱其實係有私心,事關同時作為賽車女郎嘅佢,亦希望可以喺韓國搵到發展空間,而佢擁有咁好條件,相信夢想可以好快實現。
Aunchulee Kasiwech
出生地:泰國曼谷
身高:166cm
三圍:35F-23-35
第1回合:鬥激凸
無論係性感模特兒或網紅,激凸嘅雙峰絕對係吸睛利器,至於兩位女郎究竟邊個對車頭燈更吸睛呢?從Cup數上睇,Mary Nabokova跟Aunchulee Kasiwech雖然同屬F罩杯,只係計埋數字嘅話,明顯前者對燈更加激凸。
第2回合:鬥造型
玲瓏浮凸嘅身材固然重要,但造型亦係視覺享受重要嘅一環。雖然Mary Nabokova嘅魔鬼級身材,跟內衣及比堅尼係絕配,但講到造型豐富多變嘅話,Aunchulee Kasiwech卻係更勝一籌,從內衣、比堅尼到旗袍、OL服等,都能展現佢唔同嘅魅力。
第3回合:鬥人氣
近年先積極發展網紅事業嘅Mary Nabokova,IG擁有18萬粉絲,而Facebook則有超過1萬人。至於Aunchulee Kasiwech嘅兩個社交平台合共有19萬粉絲,所以兩者嘅人氣可謂不相伯仲。
Report:更上一層樓
提到巨乳索女,未睇都已經令人想入非非,再睇埋Mary Nabokova及Aunchulee Kasiwech嘅寫真,更加明白點解兩女咁深得男士歡心。事實上,早喺模界頗具名氣嘅Mary Nabokova,近年唔止發展網紅事業,更成立模特兒公司。至於Aunchulee Kasiwech則積極向海外發展,兩位嬌娃未來事業相信會更上一層樓。
撰文:魂